Raak só van ongebruikte medisyne ontslae - WelstandWelstand
Tuis / Advies / Raak só van ongebruikte medisyne ontslae
Raak só van ongebruikte medisyne ontslae
Baie huishoudings het medisynekassies gevul met items waarvan alles nie meer gebruik word nie en met medisyne wat reeds verval het.
Die meeste mense wat egter nie hoe om veilig daarvan ontslae te raak nie. Medisyne wat nie meer gebruik word nie of verval het, word dikwels sommer net in die asblik gegooi of in die toilet afgespoel. Hierdie medikasie word as mediese afval beskou en dit hou 'n risiko in vir menslike gesondheid en die omgewing.
Wanneer medikasie in die toilet afgespoel word, kan dit tot gevolg hê dat dit in die stad of dorp se watervoorraad beland en wanneer dit in die asblik gegooi word, kan asblikgrouers die medisyne in die hande kry en kan dit noodlottige gevolge hê. Dit kan ook die grondwater besoedel en in riviere en damme beland.
'n Oorvol medikasiekassie beteken ook daar is meer medikasie waartoe kinders of ander persone moontlik toegang kan kry.
Die eerste stap om van medikasie ontslae te raak is om te kyk watter medikasie nog gebruik word en watter medikasie nog nie verval het nie.
Van die medisyne kan moontlik op die voubiljet of die verpakking instruksies gee oor hoe daar van die spesifieke medisyne ontslae geraak moet word. Indien daar nie instruksies is nie kan aanlyn gesoek word na die beste advies om van die spesifieke medikasie ontslae te raak.
Volgens die Farmaseutiese Vereniging van Suid-Afrika is daar nie tans baie veilige en gerieflike maniere om van medisyne ontslae te raak wat nie meer gebruik word of verval het nie.
Apteke landwyd hou egter jaarliks 'n nasionale bewusmakingsveldtog waartydens mense aangemoedig word om medisyne wat nie meer gebruik word nie of verval het by hul naaste apteek in te handig sodat dit veilig en verantwoordelike van ontslae geraak kan word.
Die bewusmakingsveldtog word gewoonlik in September na die wintermaande gehou en is dit die perfekte geleentheid om van medisyne wat tydens die winter opgegaar is en nie meer gebruik word nie ontslae te raak.
Die doel van die bewusmakingsveldtog is om mense bewus te maak van die veilige gebruik, stoor en ontslae raak van medisyne. Hoewel die veldtog net een keer 'n jaar plaasvind, is daar talle apteke wat dié diens regdeur die jaar beskikbaar het. Kontak gerus jou naaste apteek om uit te vind of hulle die diens verskaf.